CSIC-ISOC: guia ràpida. Curs 2017-18
Author: CRAI Biblioteca de Lletres
Keywords: formació d'usuaris, CRAI, biblioteca, Lletres, Universitat de Barcelona, ISOC

RESULTATS

Menú de descàrrega

Es pot personalitzar i generar un fitxer de sortida amb els documents recuperats.
Per aquest fitxer de descàrrega es poden triar els camps a incloure i el format de sortida: TXT (text sense format), XML, PDF, RIS (format d'exportació per al programes de gestió de la bibliografia) o referència sense etiquetes de camp.

Accediu a les bases de dades i recursos electrònics del CRAI a través del ReCercador+
recercador.ub.edu

CSIC-ISOC

Guia ràpida

Per saber-ne més accediu al Servei d’Atenció als Usuaris, un servei d’atenció personalitzada les 24 hores al dia i 7 dies a la setmana
crai.ub.edu/sau

Al web del CRAI podeu trobar més informació sobre els propers cursos que es duran a terme a la vostra biblioteca
crai.ub.edu/formacio

INFORMACIÓ ADDICIONAL

Accés directe des de la pàgina de les bases de dades del CSIC:
http://bddoc.csic.es:8085/

I M P O R T A N T
Per accedir a aquesta base de dades, així com a la resta de recursos electrònics contractats pel CRAI, cal activar el SIRE i autenticar-se amb l’identificador UB (el mateix que s’utilitza per accedir a la intranet UB).
Més informació a:
http://crai.ub.edu/que-ofereix-el-crai/acces-recursos/acces-recursos-proxy

© CRAI, curs 2017-18

CSIC: ISOC

CSIC-ISOC (Ciencias sociales y humanidades) és la principal base de dades espanyola d’àmbit acadèmic en ciències socials i humanitats. Es consulta des del portal conjunt de les bases de dades bibliogràfiques ICYT, ISOC i IME.

CONTINGUTS

Base de dades bibliogràfica que conté referències d’articles de revistes científiques, actes de congressos, informes i monografies especialitzades en ciències socials i humanitats editades a Espanya en qualsevol llengua de l’Estat espanyol.
Cobertura cronològica: des de 1975, amb actualització diària.
Cobertura temàtica: Amèrica Llatina, antropologia, arqueologia, belles arts, biblioteconomia i documentació, polítiques, dret, economia, educació, filosofia, folklore, geografia, història, lingüística, literatura, psicologia, sociologia, urbanisme, etc.

CARACTERÍSTIQUES

Es pot consultar completa o per àrees temàtiques.
Diferents opcions de cerca: simple, per camps, per índexs i avançada.
Hipertext per a nova cerca: es pot punxar sobre els camps Autors, Descriptors, Identificadors i Topònims, per tal de llançar una nova consulta.
En el cas que el CRAI de la UB tingui subscripció (o bé sigui disponible en línia) s’ofereix l’enllaç al text complet dels articles.
Es poden guardar diferents resultats de cerca en un arxiu conjunt.
Permalink: permet obtenir una URL permanent .

CERCA

Bàsica

És l’opció de cerca que s’obre per defecte a l’iniciar la base de dades.
Per a la consulta, només heu de teclejar els termes de cerca o paraules clau sense necessitat de triar opcions ni operadors. p ex.: Muñoz Molina Lisboa

Altres opcions de cerca

Per camps
Formulari de cerca assistida que permet fer cerques més precises, limitades a camps concrets o combinant diversos camps: autor, títol, identificador, descriptor, revista, etc.
Per índex
Permet visualitzar els índexs corresponents de cada camp i buscar-hi directament . És útil per conèixer el vocabulari i fer una recerca precisa. Per defecte apareix seleccionat l’índex de revistes, però es pot canviar d’índex amb un desplegable.

Per comandaments
Formulari que permet realitzar consultes més complexes. Aconsellada per a usuaris avançats.
Es pot combinar tot tipus d'operadors:
Booleans (and, or, and not, with, , (coma), & ).
Dintre d’un camp (has), i en camps numèrics, de rang.
GT: major que, LT: menor que, GE: major o igual que i LE: menor o igual que.
p ex.: ti has "Shakespeare" and df has "traducción"

RESULTATS

Visualització

La llista dels resultats es presenta de 20 en 20 registres, començant pel més recent. Des de cada registre es pot descarregar la referència completa.
Hi ha un menú dins de la finestra de resultats que permet personalitzar el nombre de registres per pàgina, el criteri d'ordenació o el format de visualització.
També permet el filtratge per que ens mostri només els documents amb enllaç al text complet. Per a fer efectius aquests canvis és necessari prémer el botó ‛Aplica’.
Des de la llista es pot passar a la consulta del registre complet. En el cas que l’article sigui consultable en línia, a l’esquerra del registre apareixerà una icona d’accés al text complet.
Permet la selecció de registres per visualitzar-los o descarregar-los.
L’historial desa per defecte la llista de cerques realitzades per l'usuari, per poder combinar o tornar a visualitzar una consulta concreta.